Train

Train er et Grammy Award-vinnende alternativt rockeband opprettet i San Francisco, California. Tre av albumene deres har havnet på topp 10-listen til Billboard 200, og de har til sammen solgt over fire millioner album bare i USA. Fem av sangene deres har havnet på topp 20-listen til Billboard Hot 100, inkludert deres største hit så langt «Hey, Soul Sister» skrev av vokalisten Patrick Monahan sammen med Espen Lind og Amund Bjørklund i 2009.

Historie
Opprinnelse og første album
miniatyr|Patrick Monahan, 2014
Gruppa ble dannet i San Francisco med kun to medlemmer, Patrick Monahan (hovedvokal) og Rob Hotchkiss (gitar, vokal), som opptrådte i lokale klubber og restauranter. Monahan hadde tidligere vært medlem av et Led Zeppelin-hyllingsband, før han fattet interesse for å komponere sin egen musikk. Etter at de bestemte seg for å danne et band, rekrutterte duoen Jimmy Stafford på gitar, Charlie Colin på bass og senere Scott Underwood som trommeslager. Train prøvde å skaffe en platekontrakt med Columbia Records i 1996, men ble avvist. Innen 1997 turnerte de USA rundt og var oppvarmingsband for grupper som Barenaked Ladies og Counting Crows.

Gruppemedlemmene finansierte selv den  selvtitulerte debuten, som til sammen kostet  amerikanske dollar å produsere. Columbia Records gikk med på å ta til seg Train under Aware Records etter å ha hørt det første albumet deres. Sangen deres, «Free», opplevde betydelig med tid på lufta på mainstream rock radiokanaler etter at den dukket opp på TV-showet Party of Five,  men sangen mislyktes i å ta steget over til andre radioformater. Train slapp så singelen «Meet Virginia». Sangen utviklet seg til en stor hit på voksne populærmusikkanaler og dukket opp på mange topp 20-lister. Suksessen til «Meet Virginia» hjalp albumet deres å klatre fra Top Heatseekers-lista til den øvre halvdelen av den prestisjetunge Billboard 200-lista.

«Drops of Jupiter»
Sangen dukket på topp 100-lista 10. mars, 2001 og tilbrakte over ett år på lista (53 uker), før den ble degradert til topp 100-gjengangere-lista. Sangen vant en Grammy-pris for beste rockelåt og en Grammy for beste arrangement.

Albumet Drops of Jupiter ble utgitt 27. mars, 2001 og ble Trains første album med multiplatinumstatus, mye takket være hovedsingelen. Albumet var produsert av Brendan O’Brien, som tidligere hadde jobbet for band som Pearl Jam, Bob Dylan og Neil Young. Albumet var også Trains første topp 10-album, på det beste lå det på sjetteplass på Billboard 200-lista. Albumet ble også en topp 10-hit i Storbritannia, hvor det som toppnotering oppnådde en åttendeplass. Singelen «Drops of Jupiter (Tell Me)» ble en av deres største hits. I 2002 forlot bandets ene grunnlegger, Rob Hotchkiss, bandet for å dyrke drømmen om en solokarriere. Nok en gang i 2002, ble Train plukket ut til å gjøre en nyinnspilling av Aerosmiths klassiske rockesang «Dream On» i anledning en episode av MTV-showet Icon som handlet om Aerosmith. Train fremfører nå sangen live på mange av sine konserter.

My Private Nation og For Me, It's You

Gruppas tredje album, My Private Nation, ble utgitt juni 2003 med «Calling All Angels» som hovedsingel. «Calling All Angels» ble Trains tredje topp 20-hit, og også denne sangen ble en stor hit på voksne populærmusikkanaler. Albumets andre singel var «When I Look to the Sky», som også ble en topp 100-hit. I 2004, ble sangen «Ordinary», som var ikke representert på noen av gruppas albumer, brukt i filmen Spiderman 2. Musikkvideoen til «Ordinary» dukket med jevne mellomrom opp på MTV, men sangen kom aldri lenger enn topp 40-lista for voksne. I juli 2005, etter at sangen hadde blitt brukt i reklamekampanjen for Cingular, slapp bandet «Get to Me» som den siste singelen fra My Private Nation. «Get To Me» havnet på niendeplass på Billboard topp 40-lista for voksne. Gruppa slapp sitt første konsertalbum, Alive at Last i 2004.

Train begynte å spille inn sitt fjerde studioalbum, For Me, It's You, i Atlanta sommeren 2005. De slapp den første singelen «Cab» 14. november, og de slapp selve albumet 31. januar 2006. Både albumet og singelen opplevde skuffende salg, og For Me, It's You er det eneste Train-albumet til dags dato som «kun» har fått gullstatus av RIAA. Albumet var det første som inkluderte de nye medlemmene Johnny Colt (bass) og Brandon Bush (keyboard).

 Save Me, San Francisco, California 37 og Bulletproof Picasso 
Etter to års pause fra innspilling og turné for å være sammen med venner og familie, hvor Monahan hadde laget to suksessfulle soloalbum, kom en ny singel i 2009. Sangen «Hey, Soul Sister» skrev Monahan sammen med Espen Lind og Amund Bjørklund. Den ble Train sin største hit og nådde nummer tre på Billboard Hot 100 listen. Den var den mest solgte sangen på iTunes Store i 2010, og den nest mest solgte sangen i USA i 2010. Det er også bandets mest kommersielt suksessrike singel til dags dato, og nådde nummer en i 16 land, men kun nummer 11 på VG-lista. «Hey, Soul Sister» var et av sporene på deres femte studioalbum, Save Me, San Francisco, her var også ta andre sanger av Lind og Bjørklund, «Half Moon Bay» og «Brick by Brick». Albumet nådde nummer 17 på Billboard 200-listen. Espen Lind spiller også ukulele, keyboard, piano og bassgitar på albumet.

«Drive By» var den første singelen fra Trains sjette studioalbum, California 37, i 2012. Denne singelen var også skrevet sammen med Lind og Bjørklund, og singelen nådde nummer 10 på Billboard Hot 100, og ble bandets tredje topp 10-hit i USA. Den toppet listene i 13 land og ble nummer 4 på VG-lista. Albumet ble nummer 10 på UK Albums Chart, og ble deres høyest hitlistealbum siden Drops of Jupiter. I USA ble California 37 nummer fire på Billboard 200 med første ukes salg på 76 000 eksemplarer. Det er deres fjerde topp 10-album og deres høyeste hitlistealbum i USA. Den neste singelen fra albumet var «Bruises», en countryaktig duett med Ashley Monroe, skrev av Monahan, Lind og Bjørklund. «Mermaid» var den tredje singelen, også denne skrevet med Lind og Bjørklund men her var også Stargate med. Ytterligere to sanger på albumet var Lind og Bjørklund med på å skrive, «50 Ways to Say Goodbye» som ble gitt ut som singel og «Sing Together». Også på dette albumet spiller Lind flere instrumenter som keyboard, ukulele, bassgitar, harmonium, Weissenborn, bakgrunnvokal og strengarrangement.

I 2014 twitret gitarist Jimmy Stafford: "Et anagram av den første singelen fra det nye @train-albumet er nå tilgjengelig! SGIJANNULAEBENEL. Yep." som fansen raskt dechiffrerte og svarte «Angel in Blue Jeans». Også denne singel hadde Monahan, Lind og Bjørklund skrevet. Den nådde nummer 79 på US Billboard Hot 100 og nummer 8 på US Adult Top 40 (Billboard). Senere la Scott Underwood ut en melding der han sa han ga seg etter 20 år og han takker fansen, han ble erstattet av Drew Shoals. Albumet fikk tittelen Bulletproof Picasso og inneholdt ennå en sang av Lind og Bjørklund, «Just a Memory Bullet». Albumet nådde nummer fem på Billboard 200 og alle fire av singlene fikk plass på US Adult Top 40, men ingen av singlene ble store hits, noe som gjorde at albumet mislyktes kommersielt. Espen lind medvirket også på dette albumet.

 A girl a bottle a boat og AM Gold 
I 2015 ga bandet ut et julealbum med tittelen Christmas in Tahoe med 15 sanger, hvorav 12 er covers av andre julesanger, og tre av dem er originale sanger. Monahan hadde tidligere vært med i et Led Zeppelin-hyllingsband og i 2016 ga Train ut coveralbumet Train Does Led Zeppelin II. Albumet var en kopi sang for sang av det klassiske Led Zeppelin-albumet fra 1969. Inntektene fra albumet og en kort turne gikk til å støtte Family House som er en veldedig organisasjon i San Francisco som tilbyr gratis midlertidig bolig til familier med barn som får behandling for alvorlige sykdommer ved sykehuset.

På en konsert på turné i august 2016 fremførte Train en ny sang, med tittelen «Play That Song». I oktober 2016 hadde gitaristen Jimmy Stafford forlatt bandet og spilte ikke på det neste albumet, han ble erstattet av Luis Maldonado. «Play That Song» ble gitt ut som første singel fra deres tiende studioalbum, a girl a bottle a boat, som ble utgitt fire måneder senere i 2017. «Play That Song» bruker melodien fra sangen «Heart and Soul» fra 1938. Train dro på sommerturné med Daryl Hall & John Oates i 2018, de samarbeidet også om singelen «Philly Forget Me Not». Et par måneder senere ga Train ut nok en ny singel med artistene Cam og Travie McCoy med tittelen «Call Me Sir». Greatest Hits albumet kom ut i 2018, det 16 av bandets sanger og en cover av sangen «Careless Whisper». I 2018 sluttet trommeslager Drew Shoals og Matt Musty var med Train på deres vår- og sommer opptredener i 2019. En ny singel med Skylar Grey kom i 2019, «Mai Tais», og i 2020 kom «Rescue Dog» hvor en del av inntektene går til North Shore Animal League America. I 2021 sluttet Luis Maldonado for å bli med i Foreigner, han bleerstattet av Taylor Locke.

Singelen «AM Gold» ble sluppet i 2022 og albumet AM Gold kom samme år. Det er det første Train albumet som ikke på Billboard 200 albums listen. I 2023 samarbeidet de med Tenille Townes og Bryce Vine på singelen «I Know» og i 2024 kom en ny singel «Long Yellow Dress». En konsert fra 30. april 2024 i Royal Albert Hall i London ble gitt ut på et album med tittelen Live at Royal Albert Hall samme år.

 Diskografi 

 Train (1998)
 Drops of Jupiter (2001)
 My Private Nation (2003)
 For Me, It's You (2006)
 Save Me, San Francisco (2009)
 California 37 (2012)
 Bulletproof Picasso (2014)
 Christmas in Tahoe (2015)
 Train Does Led Zeppelin II (2016)
 a girl, a bottle, a boat (2017)
 AM Gold (2022)

 Referanser 

Eksterne lenker
Offisielle sider

Andre lenker
 TrainDiscuss – Train Fanside
 PatMonahan.net (Fanside) – Fan Side for Trains hovedvokalist Patrick Monahan
 Friends Of Train: Fanside

Kategori:Rockegrupper fra USA